La sostenibilitat és la demanda social més transformadora de la ciutat com a node essencial del metabolisme social, de la relació que la nostra societat té amb el medi i que ara hem de canviar.
Intervenir a la ciutat, en el medi construït, és alhora una necessitat ineludible i una oportunitat.
Una necessitat per aconseguir els compromisos energètics i ambientals que s'han definit en el marc europeu i global i que obliguen a un considerable augment de la nostra eficiència en l'ús de recursos i en la gestió de residus.
El màster en Intervenció Sostenible en el Medi Construït ofereix un enfocament integral i transversal que no es pot limitar a la resolució de qüestions tècniques, sinó que les ha d'incorporar per abordar la ciutat des de la lògica de la reutilització dels seus edificis i espais, des de la revitalització dels seus teixits i des de la repercussió social.
El màster en Logística i Gestió de la Cadena de Subministrament forma professionals capaços de prendre decisions en logística i gestió de la cadena de subministrament a partir d'aspectes operatius, tàctics i estratègics des d'una perspectiva integral, impartint assignatures relacionades amb la tecnologia, l'enginyeria i els negocis, mitjançant la identificació de les bases comunes i dels fonaments necessaris per adaptar-se a les habilitats d'aprenentatge i les competències que requereix el mercat de treball en aquest sector.
La dimensió europea del màster adquireix una gran rellevància, atès que representa en essència l'organització i la realització de fluxos interorganitzacionals i, sovint, transnacionals (de béns, serveis i informació relacionada).
T'agradaria ampliar els teus coneixements en l'àrea de les matemàtiques i ser capaç d'aplicar les tècniques i anàlisis matemàtics en la gestió i desenvolupament de projectes?
El màster en Matemàtica Avançada i Enginyeria Matemàtica/Advanced Mathematics and Mathematical Engineering t'ofereix una formació presencial impartida per la Universitat Politècnica de Catalunya.
Aquest màster en Mecànica Computacional ha estat dissenyat per a estudiants que vulguin desenvolupar els seus coneixements i competències en mecànica computacional amb aplicacions a sòlids, fluids i altres camps interdisciplinaris.
A més, el programa inclou un component d'innovació i iniciativa empresarial.
L'objectiu és que aconsegueixin les habilitats necessàries per modelar, formular, analitzar i aplicar eines de simulació per resoldre problemes d'enginyeria avançats.
També assimilaran les habilitats necessàries per entendre aquests punts de vista en el context més ampli de la innovació i dels negocis.
Els alumnes es beneficiaran de programes acadèmics líders i d'un apassionant ambient internacional.
Els estudiants poden prendre aquest màster com una carrera professional o com una preparació per al títol de postgrau.
El màster en Mecànica de Materials i Estructures és una passarel·la per als estudiants que volen especialitzar-se en les aplicacions i característiques dels materials compòsits, cada cop més utilitzats en la indústria, des de la construcció fins a l'aeronàutica.
Està organitzat en quatre mòduls: Composites, Estructures, Mecànica de Sòlids i Disseny Mecànic de Computació.
El pla d'estudis de cada mòdul fa èmfasi especial en tècniques computacionals, mecànica de materials, disseny estructural avançat, tècniques experimentals i optimització mecànica.
Actualment, el sector industrial requereix simulacions numèriques precises i fiables, de disseny de productes i processos.
El màster en Mètodes Numèrics en Enginyeria respon a les necessitats de simular, preveure i optimitzar qualsevol problema en l'àmbit de l'enginyeria mitjanant la mecànica computacional.
El màster se centra en el desenvolupament i l'aplicació de mètodes numèrics en enginyeria i en mecànica computacional en particular.
Els mòduls bàsics inclouen la mecànica de medis continus, la programació del càlcul, el mètode dels elements finits, etc. Les aplicacions se centren en la mecànica de les estructures, la mecànica i la dinàmica de fluids, els processos de formació i l'electromagnetisme, entre d'altres.
Tens formació en enginyeria i t'agradaria especialitzar-te en la nanotecnologia i la seva aplicació en el camp de les ciències bioquímiques?
Si és així, el màster universitari en Nanociència, Materials i Processos: Tecnologia Química de Frontera posa a la teva disposició una formació de qualitat dissenyada i impartida per la Universitat Rovira i Virgili.
El màster proporciona una elevada capacitació en els camps de coneixement vinculats a l'enginyeria nàutica i el transport marítim: estructura i comportament dels bucs a la mar, logística del transport marítim i gestió mediambiental.
Aquest màster habilitarà per a l'exercici de la professió regulada de capità de la marina mercant.
El principal objectiu formatiu és capacitar els titulats per al correcte exercici de la professió de capità de la marina mercant, pel que caldrà adquirir competències específiques en el camp de la navegació, el comportament del vaixell a la mar, la planificació del viatge i les rutes que cal seguir, la gestió operativa del transport i el comerç de mercaderies, el paper de les empreses consignatàries i transitàries, i la logística portuària i marítima.
També caldrà adquirir coneixements sobre el dret, l'administració i la gestió marítima, i les capacitats directives, de gestió, de comandament i de lideratge.
Si comptes amb formació universitària en àrees com l'arquitectura o la gestió territorial i del paisatge i vols especialitzar-te en el disseny de plans i polítiques de gestió del paisatge, el màster universitari en Paisatgisme t'ofereix una formació dissenyada i impartida per la Universitat Politècnica de Catalunya.
El Máster et capacitarà per treballar com a tècnic en la gestió territorial.
El màster en Prevenció de Riscos Laborals forma professionals de la prevenció amb funcions de caràcter superior que exerciran en empreses de tots els àmbits, d'acord amb la legislació vigent.
Proporciona als estudiants l'acreditació necessària per dur a terme funcions superiors en l'àmbit de la prevenció de riscos laborals dins l'especialitat cursada: Higiene Industrial, Ergonomia i Seguretat en el Treball.
Si comptes amb formació en el sector de la informàtica, la programació o les noves tecnologies, i vols ampliar els teus coneixements al món del Programari Lliure, no deixis passar aquesta oportunitat: Màster universitari en Programari Lliure, una formació dissenyada per la Universitat Oberta de Catalunya.
Adquiriràs una formació d'alt nivell que et permetrà satisfer la demanda de les empreses en aquest sector.
Si comptes amb formació universitària en el sector de l'arquitectura o en alguna branca de l'enginyeria d'obres públiques, i estàs buscant una especialització que et permeti investigar i dissenyar un projecte arquitectònic des de la teoria, aquesta formació és per a tu: Màster universitari en Projecte Integrat d'Arquitectura, una formació dissenyada i impartida per la Universitat Ramon Llull.
T'agradaria especialitzar-te en sistemes de seguretat informàtica i en el disseny d'estratègies i programes per protegir dades, informació o comptes?
Si és així, el màster universitari en Seguretat de les Tecnologies de la Informació i de les Comunicacions, t'ofereix una formació coordinada per la Universitat Oberta de Catalunya i, participen també la Universitat Autònoma de Barcelona i la Universitat Rovira i Virgili.
La llei obliga les empreses a tenir recursos preventius organitzats com a serveis de prevenció propis o aliens, constituïts amb personal tècnic acreditat.
El màster formarà els estudiants com a professionals especialitzats en les tres àrees preventives no mèdiques (seguretat en el treball, higiene industrial, ergonomia i psicosociologia aplicada) amb una actualització de coneixements tecnològics per analitzar els principals problemes de salut relacionats amb l'ocupació i prevenir la sinistralitat laboral; diferenciar entre accidents de treball, malalties professionals i malalties relacionades amb el treball; conèixer les activitats dels serveis mèdics, els fonaments de la promoció de la salut i l'estructura del sistema preventiu, la legislació en salut laboral i la normativa de seguretat en el treball; efectuar avaluacions de riscos i mesures correctores, i controlar el soroll a la indústria i els riscos de naturalesa química, física o biològica.
Estàs interessat a conèixer el món de la tecnologia interactiva i poder desenvolupar la teva carrera professional en l'àmbit de les innovacions en aparells interactius?
Si és així, el màster universitari en Sistemes Cognitius i Mitjans Interactius t'ofereix una formació dissenyada i impartida per la Universitat Pompeu Fabra, que et capacitarà per treballar com a enginyer en sistemes interactius aplicats a productes i serveis.
El màster en Tecnologies Facilitadores per a la Indústria Alimentària i de Bioprocessos ofereix una elevada capacitació en coneixements i tecnologies en l'àmbit del sector alimentari i dels bioprocessos.
És una proposta alineada amb l'estratègia europea per a l'aplicació de les tecnologies facilitadores essencials ( key enabling technologies o KET ), com a element per aconseguir un creixement intel·ligent, sostenible i integrador.
El màster universitari està especialment dissenyat per proporcionar els coneixements en les àrees de l'automatització, els sistemes de comunicació, la robòtica, els materials avançats, els sensors i sistemes d'adquisició de dades o la fotònica en l'agronomia, la indústria alimentària i el sector biotecnològic.
Aquestes tecnologies comprenen la micro i la nanoelectrònica, la nanotecnologia, la biotecnologia industrial, els materials avançats, la fotònica i les tecnologies avançades de fabricació.
L'aplicació del coneixement en KET en els diferents sectors industrials, entre els quals hi ha l'agroalimentari, és un dels reptes actuals més importants de transferència tecnològica i, alhora, facilita la innovació i la creació de nous productes i processos, objectius principals d'aquest màster.
Si comptes amb formació universitària en sectors com enginyeria o empresa i desitges adquirir noves competències i coneixements a l'entorn de la intel·ligència empresarial, no deixis passar aquesta formació: Màster Erasmus Mundus en Tecnologies de la Informació per a la Intel·ligència Empresarial, una formació en la que participen 5 universitats europees de prestigi i entre les quals es troba la Universitat Politècnica de Catalunya.
Si t'apassiona el món de la música i la tecnologia i comptes amb formació universitària, ara tens l'oportunitat d'especialitzar-te en la recerca de les tecnologies del so i formar-te en producció multimèdia.
Màster universitari en Tecnologies del So i de la Música, una formació dissenyada i impartida per la Universitat Pompeu Fabra.
El màster en Tècniques Cromatogràfiques Aplicades et permetrà endinsar-te en el coneixement profund del tractament de mostres, resoldre tot tipus de problemes analítics, planificar i organitzar la investigació en la química analítica, fer servir i conèixer l'espectrometria de masses i aplicar tots aquests coneixements als diferents àmbits de la ciència i la tecnologia o incorporar-los a indústries alimentàries, veterinàries, farmacèutiques o petroquímiques o laboratoris de control sanitari, ambiental o de recerca.
Si tens formació en el sector tecnològic o en enginyeria i vols ampliar els teus coneixements en l'ús i aplicació dels nous mètodes de la visió per computador, el màster oficial en Visió per Computador (Computer Vision) t'ofereix una formació coordinada per la Universitat Autònoma de Barcelona i amb la participació de 4 universitats catalanes.